open-index/open-wikipedia-markdown huggingface dataset:
Raisa Porrasmaa

**Raisa Porrasmaa** (s. 1981 Juuka) on suomalainen japanologi, kääntäjä ja tietokirjailija.

Porrasmaa on väitellyt filosofian tohtoriksi Helsingin yliopistosta vuonna 2024. Porrasmaa on kirjoittanut kirjoja Japanista ja opettanut japanin kieltä. Hän on suomentanut Haruki Murakamin teoksia, joista *[[Värittömän miehen vaellusvuodet]]* (2014) oli ensimmäinen suoraan japanista suomennettu Murakamin teos.

Porrasmaa asuu Helsingissä ja Tokiossa.

## Teokset
*
* 
*

### Suomennokset
* 
* 
* 
* Bandi: Syytös. Seitsemän kertomusta Pohjois-Koreasta. (Perustuu ranskannokseen *La Dénonciation*. Alkuteos: *Gobal*) Helsinki: S&S, 2017 
* Kawakami, Hiromi: Sensein salkku. (Sensei no kaban). Helsinki: S&S, 2018 
* Hiro Arikawa: Matkakissan muistelmia. (Tabineko ripōto). Helsinki: S&S, 2019 
* Sayaka Murata: Lähikaupan nainen. (Konbini ningen). Helsinki: Gummerus, 2020 
* Keigo Higashino: Uskollinen naapuri. (Yōgisha X no kenshin). Helsinki: Punainen Silakka, 2020 
* Durian Sukegawa: Tokuen resepti. (An). Turku: Sammakko, 2020 
* Keigo Higashino: Myrkyllinen liitto. (Seijo no kyūsai). Helsinki: Punainen Silakka, 2021 
* Natsukawa, Sōsuke: Kissa joka suojeli kirjoja. (Hon o mamorō to suru neko no hanashi). Helsinki: Tammi, 2021 
* Sayaka Murata: Maan asukit. (Chikyu seijin). Helsinki: Gummerus, 2022.  
* Keigo Higashino: Namiyan puodin ihmeet. (Namiya zakkaten no kiseki). Helsinki: Punainen Silakka, 2022 
* Kikuko Tsumura: Unelma helposta työstä. (Kono yo ni tayasui shigoto wa nai). Helsinki: Into Kustannus, 2022 
* Emi Yagi: Tyhjyyspäiväkirja (Kuushin techoo). Helsinki: Tammi, 2023 
* Miri Yû: Uenon asema (JR Ueno-eki Kooen guchi). Turku: Sammakko 2023 
* Keigo Higashino: Pahan asialla. Helsinki: Punainen Silakka, 2024 ISBN-978-952-65475-0-3
* Emi Yagi: Venus ja minä (Kyuukanbi no kanojotachi). Helsinki: Otava, 2024 ISBN-978-951-1-48855-2
;Novellit 
* Hiromi Kawakami: Blue moon, novelli, julkaisussa: *Granta 5 Venäjä*. Otava, 2015 
* Yukiko Motoya: Koirat, novelli, julkaisussa: *Granta 8 Eläin*. Otava, 2017 

## Lähteet
Diego Poyet

**Diego Poyet González** (s. 8. huhtikuuta 1995 Zaragoza, Espanja) on Espanjassa syntynyt englantilainen jalkapalloilija, joka omaa uruguaylaiset sukujuuret. Poyet edustaa nykyisin Valioliigassa pelaavaa West Ham Unitedia. Hän on pelipaikaltaan keskikenttäpelaaja. Poyetin isä, uruguaylainen Gus Poyet on myös entinen jalkapalloilija, joka pelasi Real Zaragozassa Diegon syntymän aikaan. Gus Poyet on toiminut myös muun muassa Sunderland AFC:n päävalmentajana. 

## Ura
### Seurajoukkueura
Diego Poyet on Charlton Athleticin kasvatti ja edusti seuraa aina vuoteen 2014 asti, jolloin hän siirtyi neljän vuoden sopimuksella Valioliigan West Hamiin. Ensimmäisellä kaudellaan West Hamissa Poyet pelasi vain kolme liigaottelua käyden kauden aikana lainalla Englannin mestaruussarjan Huddersfield Townissa, jossa otteluita kertyi kaksi.

### Maajoukkueura
Poyet voi edustaa maajoukkuetasolla joko synnyinmaataan Espanjaa, vanhempiensa kotimaata Uruguayta tai Englantia, jossa hän on asunut pitkään. Hän on edustanut Englantia alle 17-vuotiaissa ja Uruguayta alle 20-vuotiaissa. Poyet kuuluu Uruguayn joukkueeseen vuoden 2015 MM-kilpailuissa

## Lähteet
* 
* http://www.fifa.com/worldfootball/statisticsandrecords/players/index.htmx?pn=dona&cp=s
Yoann Kowal

**Yoann Kowal** (s. 28. toukokuuta 1987 Nogent-le-Rotrou, Ranska) on ranskalainen estejuoksija. Hän kilpailee 3 000 metrin esteiden lisäksi 1 500 metrillä. 3 000 metrin estejuoksussa Kowalin ennätys on vuonna 2013 Rabatissa juostu 8.12,53.

Kowal voitti pronssia sisäratojen EM-kisoissa vuonna 2009 Torinossa 1 500 metrillä. Vuoden 2014 EM-kisoissa Zürichissä Kowal sijoittui alun perin toiseksi 3 000 metrin esteissä, mutta hänet nostettiin myöhemmin voittajaksi alkuperäisen voittajan, Kowalin maanmiehen Mahiedine Mekhissi-Benabbadin syyllistyttyä epäurheilijamaiseen käytökseen. Vuoden 2016 EM-kisoissa Kowal sijoittui estejuoksussa pronssille. Hän oli 3&nbsp;000&nbsp;metrin estejuoksussa kahdeksas Moskovan MM-kilpailuissa 2013, viides Rio de Janeiron olympialaisissa 2016, kolmastoista Lontoon MM-kilpailuissa 2017 ja neljäs Berliinin EM-kilpailuissa 2018. 1&nbsp;500 metrillä hän sijoittui viidenneksi EM-kilpailuissa 2010. Sisäradoilla hän on sijoittunut 3&nbsp;000&nbsp;metrillä MM-kilpailuissa kymmenenneksi 2012 sekä EM-kilpailuissa neljänneksi 2013 ja yhdeksänneksi 2019. 

Kowal on 172 senttimetriä pitkä, painaa 58 kilogrammaa ja edustaa E Perigueux Sarlat Trelissac A:ta.

## Lähteet

* 
* http://www.european-athletics.org/athletes/group=K/athlete=139430-kowal-yoann/index.html
* Tilastopajan profiili
Shōichi Sugita

**Shōichi Sugita** (, 1924 – 15. huhtikuuta 1945 Niigatan prefektuuri) oli japanilainen hävittäjälentäjä ja hävittäjä-ässä toisessa maailmansodassa. Sugitalle on vahvistettu 70 tehtyä ilmavoittoa ja lisäksi 40 jaettua pudotusta.

Ylipursimies Sugita oli suojaamassa Mitsubishi A6M Reisen Zero -hävittäjällä keisarillisen Japanin laivaston amiraalia Isoroku Yamamotoa kuljettanutta Mitsubishi G4M Betty -konetta. Kone ammuttiin alas operaatio Kostossa Bougainvillen rannikon yläpuolella, kun se oli 18. huhtikuuta 1943 lennolla Rabaulista Buiniin. Ilmataistelun aikana Sugita osui ammuksillaan luutnantti Raymond K. Hinen P-38-koneeseen, jonka mahdollisesti pudotti. Sugita lensi Kenji Yanagiyan siipimiehenä. Näistä Zero-saattohävittäjien piloteista Yanagiya oli ainut sodasta selvinnyt.

Myöhemmin Sugita liitettiin kapteeni Minoru Gendan henkilökohtaisesti kutsumana 343. Kokutain lentäjiin. Hän palveli Japanin kotisaarten ilmapuolustuksessa. Kuuluisa japanilainen sotilaslentäjä Saburō Sakai todisti Sugitan kaatumisen ilmataistelussa. Sakai kuvaili Sugitaa yltiöpäisen rohkeaksi lentäjäksi, mikä lopulta koitui hänen tuhokseen 15. huhtikuuta 1945. Sugita kuoli, kun hänen ohjaamansa Kawanishi N1K George -tyypin torjuntahävittäjä ammuttiin alas Kanoyan lentokentälle tehdyssä viholliskoneiden hyökkäyksessä ilmaannousun aikana. Kaatunutta Sugitaa korvaamaan lähetetty Kaneyoshi Mutō kuoli hänkin, ilmataistelussa sodan loppuvaiheissa: Henry Sakaidan teoksen mukaan.

## Lähteet
*Sakaida, Henry: *Japanin laivaston ilmavoimien ässät.* s. 88–91. Helsinki: Koala-Kustannus, 2002.  Sarja:Osprey hävittäjä-ässät 5.

### Viitteet

## Aiheesta muualla
*Sugita Shoichi
Toxodontidae

**Toxodontidae** oli lahkoon Notoungulata kuuluva heimo, joka eli Oligoseenikaudelta Pleistoseenikaudelle. Sen pääasiallinen levinneisyysalue oli Etelä-Amerikka, mutta heimon lajeja oli jonkin verran myös Keski- ja Pohjois-Amerikassa. Osa heimon lajeista oli keskikokoisia nisäkkäitä, osa suuria. Ulkonäöltään ne muistuttivat sarvikuonoja. Niiden hampaat olivat kehittyneet ruohon syömiseen soveltuviksi.

## Lähteet

## Aiheesta muualla
* http://digitallibrary.amnh.org/dspace/bitstream/handle/2246/2476//v2/dspace/ingest/pdfSource/nov/N1850.pdf?sequence=1
Samuel Francis

**Samuel Adelebari Francis** (s. 27. maaliskuuta 1987 Port Harcourt, Nigeria) on nigerialaissyntyinen qatarilainen pikajuoksija. Hän kilpailee sekä 100 että 200 metrillä. 100 metrillä hänen ennätyksensä on vuonna 2007 juostu 9,99 ja 200 metrillä vuonna 2008 juostu 20,61. 

Francisin aika 9,99 oli syntyessään myös Aasian ennätys ja ensimmäinen aasialaisurheilijan tekemä kymmenen sekunnin alitus 100 metrillä. Femi Ogunode rikkoi ennätyksen vuonna 2014. Francis voitti kultaa ja hopeaa Aasian mestaruuskilpailuista vuodelta 2007 saatuaan Qatarin kansalaisuuden aiemmin samana vuonna. Francis on osallistunut yksiin kesäolympialaisiin ja kolmiin MM-kisoihin, mutta aina matka on katkennut viimeistään semifinaalivaiheessa. 

Francis sai vuonna 2017 dopingin takia kahden vuoden kilpailukiellon ajalle 16.11.2016–15.11.2018, kun hänen Pekingin olympialaisissa 2008 antamansa dopingnäytteen uudelleentutkinnassa vuonna 2016 paljastui merkkejä dopingin käytöstä.

## Lähteet
* 

### Viitteet
Masa Orpana

**Matti-Juhani ”Masa” Orpana** (s. 1973 Kangasala) on suomalainen muusikko. Hänen instrumenttejaan ovat eri saksofonit, huilu, kitara ja klarinetti. Orpana soittaa kuitenkin eniten tenorisaksofonia.

Orpana on julkaissut omalla nimellään kolme albumia: Alba Recordsin julkaisemat *Honky Tonk Man* (2005), *Brothers* (2008) sekä *Travelin’ Home* (2014). Tämän lisäksi hän esiintyy lukuisilla levyillä jazz-, blues- ja rockyhtyeiden jäsenenä sekä vierailevana muusikkona useiden pop-, rock- ja rhythm and blues -artistien levyillä.

Vuodesta 2006 Orpana on soittanut Anssi Tikanmäen orkesterissa. Orpana on toiminut myös rhythm and blues -yhtye Honky Tonk Menin keulakuvana laulaja-kitaristi-harpisti Ismo Haaviston rinnalla. Nykyään hän johtaa omaa **Masa Orpana Honk** -yhtyettään. Orpana on myös säveltänyt suuren osan yhtyeen kappaleista. Hän on työskennellyt myös teatterimuusikkona. Muusikon työn ohella hän on toiminut monipuolisesti saksofoninsoiton ja rytmimusiikin opettajana.  

ATO:n ja Honky Tonk Menin lisäksi Orpana on soittanut lukuisissa muissa yhtyeissä, joista mainittakoon **Groovy Eyes**, **One O’Clock Humph** ja **Jazzgangsters**. Hän on ollut mukana perustamassa jazzyhtyeitä **Rakka**, **Olmarin Unioni** sekä Jazzmuseo. Näiden yhtyeiden kanssa Orpana on myös levyttänyt ja esiintynyt blues- ja jazzfestivaaleilla sekä -klubeilla Suomen lisäksi muissa Pohjoismaissa, ympäri Eurooppaa ja Pohjois-Amerikassa.

Pirkanmaan Blues-yhdistys – Blues Lovers ry:n vuosittain jaettava blues & roots-musiikin erityispalkinto Jemma-palkinto (käsin tehty taidepuukko) myönnettiin vuonna 2021 Masa Orpanalle laaja-alaisesta blues & roots -juurimusiikin esilletuomisesta musiikissaan, muusikontaidoistaan, opetustyöstä ja monesta muusta aiheeseen liittyvästä toiminnasta.

## Lähteet
Luettelo Suomessa uhanalaisista kätköpistiäisistä

**Luettelo Suomessa uhanalaisista kätköpistiäisistä** sisältää ne Suomessa esiintyvät kätköpistiäislajit (Parasitica), joiden uhanalaisuusluokka vuoden 2010 kansallisessa uhanalaisarvioinnissa on äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja luettelo ei sisällä.

Suomesta on luetteloitu yli 5600 kätköpistiäislajia, mikä tekee noin 14&nbsp;% kaikista monisoluisista eliöistä. Lisäksi noin 500 lajia ei vielä sisälly virallisiin lajiluetteloihin ja maalle uusia kätköpistiäislajeja löydetään keskimäärin 30 lajia vuodessa. Vuoden 2010 uhanalaisarvioinnissa arvioitiin 1784 lajia, joista 195 sisällytettiin Suomen punaiseen listaan. Arviointi pyrittiin tekemään erityisen yksityiskohtaisesti ahmaspistiäisille (heimo Ichneumonidae). Vasta 2000-luvulla ensimmäisen kerran Suomesta havaitut lajit katsottiin arviointiin soveltumattomiksi. Näitä on 116 lajia. Arvioidusta lajistosta 2 lajia on luokiteltu äärimmäisen uhanalaisiksi, 6 lajia erittäin uhanalaisiksi ja 36 vaarantuneiksi. Loput punaisen listan lajit ovat silmälläpidettäviä, puutteellisesti tunnettuja tai hävinneitä.

* *[[Allomarcus arcticus]]* VU, mahdollisesti hävinnyt
* *[[Andricus paradoxus]]* VU
* *[[Andricus quadricorticis]]* VU
* *[[Andricus quercusradicis]]* VU
* *[[Andricus testaceipes]]* VU
* *[[Arotes albicinctus]]* EN
* *[[Asternis sinuata]]* VU
* *[[Betuloxys hortorum]]* VU
* *[[Brachymeria minuta]]* EN
* *[[Coeloides filiformis]]* VU
* *[[Coeocentrus caligatus]]* VU
* *[[Conura xanthostigma]]* EN
* *[[Cylloceria borealis]]* VU
* *[[Cylloceria fusciventris]]* VU
* *[[Cynips quercusfolii]]* VU
* *[[Dolichomitus dux]]* VU
* *[[Dolichomitus speciosus]]* VU
* *[[Eupelmus fuscipennis]]* VU
* *[[Gasteruption pedemontanum]]* VU
* *[[Halticella rufipes]]* VU
* *[[Histeromerus mystacinus]]* VU
* *[[Hockeria inopinata]]* VU
* *[[Hockeria susterai]]* VU
* *[[Ibalia jakowlewi]]* VU
* *[[Itoplectis clavicornis]]* VU
* *[[Itoplectis curticauda]]* VU
* *[[Liotryphon crassiseta]]* VU
* *[[Lycorina triangulifera]]* VU
* *[[Mesoclistus cushmani]]* VU
* *[[Microleptes rectangulus]]* EN, mahdollisesti hävinnyt
* *[[Microleptes splendidulus]]* VU
* *[[Orgilus obesus]]* VU
* *[[Pauesia maculolachni]]* VU, mahdollisesti hävinnyt
* *[[Perithous septemcinctorius]]* VU
* *[[Piogaster pilosator]]* EN
* *[[Pseudogonalos hahnii]]* VU
* *[[Sigalphus irrorator]]* VU
* *[[Stilbops ruficornis]]* CR, mahdollisesti hävinnyt
* *[[Trigonaspis megaptera]]* VU
* *[[Trioxys iziphyae]]* CR
* *[[Xorides ater]]* VU
* *[[Xorides brachylabis]]* VU
* *[[Xorides depressus]]* EN
* *[[Xorides gravenhorstii]]* VU

## Lähteet
Takahuhdin koulu

**Takahuhdin koulu** on Itä-Tampereen Takahuhdissa sijaitseva peruskoulu, jossa on opetusta kahdessa eri talossa. A-talossa, joka sijaitsee osoitteessa Hanhenmäenkatu 2, opiskelevat 5.&ndash;9. luokilla olevat oppilaat ja B-talossa, joka sijaitsee osoitteessa Hintsankatu 4, puolestaan 1.&ndash;4.-luokkalaiset.

Koulun rehtori on Sami Nykänen. Takahuhdin koulu ja Ristinarkun koulu yhdistyivät vuonna 2010 ja koulun nimeksi tuli Takahuhdin koulu. Ennen vuotta 2010 Ristinarkun koulu toimi nykyisen Takahuhdin koulun paikalla. Koululla on ystävyyskoulu sekä Saksassa että Virossa. Takahuhdin koulun opettajia ovat muun muassa kirjailija Juha Javanainen sekä kangasalainen kaupunginvaltuutettu Jouni Kotakorpi.

Koulun B-talo on rakennettu vuonna 1939.

Vuonna 2022 koulussa oli noin 1&nbsp;180 oppilasta, ja se on yksi Tampereen suurimmista kouluista.

Vuonna 2014 Lokakuun liike julkaisi jutun väitetystä, rajusta Takahuhdin koulussa tapahtuneesta kiusaamistapauksesta, johon koulu ei ollut kunnolla puuttunut. Rehtori Sami Nykänen kuitenkin kiisti väitteet siitä, ettei kiusaamiseen puututtaisi, ja hänen mukaansa jutussa oli useita virheitä. Helmikuussa 2019 tubettaja Roni Bäck vieraili koululla puhumussa somekiusaamista vastaan. Elokuussa 2023 Aamulehti uutisoi Takahuhdin koulussa tapahtuneesta tappelusta, joka oli jatkumoa oppilaiden aiemmille kiistoille.

## Lähteet
*Takahuhdin koulun sivusto

### Viitteet
Luettelo Suomessa uhanalaisista sahapistiäisistä

**Luettelo Suomessa uhanalaisista sahapistiäisistä** sisältää ne Suomessa esiintyvät sahapistiäislajit (Symphyta), joiden uhanalaisuusluokka vuoden 2010 kansallisessa uhanalaisarvioinnissa on äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja luettelo ei sisällä.

Suomen arviolta noin 790 sahapistiäislajista 42 on luokiteltu uhanalaiseksi, joskin osa kaikkein uhanalaisimmista lajeista on saattanut jo hävitä. Arviointi ei kuitenkaan ole kattava, sillä peräti 58,3&nbsp;% Suomen sahapistiäislajistosta jäi arvioinnin ulkopuolelle puutteellisen tiedon vuoksi. Lisäksi neljä lajia on tavattu ensimmäisen kerran liian vastikään arvioinnin tekemiseksi ja yksi laji elää ainoastaan koristekasveilla. Kaikkiaan uhanalaisarviointi on tehty 325 sahapistiäislajille.

* *[[Athalia liberta]]* VU
* *[[Athalia lugens]]* VU
* *[[Athalia scutellariae]]* VU
* *[[Birka annulitarsis]]* VU
* *[[Claremontia brevicornis]]* VU 
* *[[Dolerus pachycerus]]* EN
* *[[Dolerus triplicatus]]* VU
* *[[Dolerus zhelochovtsevi]]* EN
* *[[Fenella nigrita]]* EN
* *[[Fenusa ulmi]]* VU
* *[[Halidamia affinis]]* VU
* hiisipuupistiäinen *Urocerus fantoma* VU
* jalolehtiäinen *Ussurinus nobilis* VU
* kaunoisolehtiäinen *Tenthredo eburata* VU
* kaunomailapistiäinen *Arge pagana* VU
* ketokudospistiäinen *Pamphilius jucundus* VU
* kerinuijapistiäinen *Corynis amoena* VU
* kirjojunki *Xiphydria picta* VU
* korunuijapistiäinen *Abia sericea* CR
* kuusamankudospistiäinen *Pamphilius thorwaldi* EN
* lapinpuupistiäinen *Sirex atricornis* VU
* laukkikuusipistiäinen *Gilpinia* sp. cf. *excisa* VU
* *[[Macrophya albicincta]]* VU
* *[[Neurtoma iridescens]]* EN
* *[[Pamphilius inanitus]]* VU
* *[[Pamphilius latifrons]]* VU
* *[[Paracharactus gracilicornis]]* VU
* *[[Parna apicalis]]* VU
* *[[Parna tenella]]* EN
* *[[Periclista lineolata]]* VU
* pikkujunki *Konowia megapolitana* VU
* pulskamailapistiäinen *Arge pullata* VU
* pumpurinuijapistiäinen *Pseudoclavellaria amerinae* EN
* *[[Selandria melanosterna]]* VU
* suomenkuusipistiäinen *Gilpinia fennica* VU
* tammietanainen *Caliroa cinxia* EN
* *[[Tenthredopsis stigma]]* EN
* *[[Thrinax contigua]]* VU
* *[[Tomostethus nigritus]]* VU
* täpläisolehtiäinen *Tenthredo fagi* EN
* täpläkorsiainen *Cephus brachycercus* VU
* verijuurivarsiainen *Hartigia linearis* VU

## Lähteet
Mainoslause

**Mainoslause** tai **slogan** on kaupallinen iskulause, lyhyt sarja mieleenjääviä sanoja, joita käytetään mainoskampanjoissa. Mainoslauseet ovat keino kiinnittää katsojan huomiota tiettyyn tuotteeseen tai tuoteryhmään. 

Mainoslause on osa brändin eli tuotteen mielikuvan luontia. Tunnettuja kaupallisia sloganeita ovat muun muassa Nokian ”*Connecting People*” ja Niken ”*Just do it*”.

Suomen Markkinointiliitto on vuodesta 2006 ylläpitänyt Mainonnan ja markkinointiviestinnän suunnittelijat MAT ry:n vuonna 1959 perustamaa Iskulauserekisteriä.

Jotkut iskulauseet on luotu vain erikoisille rajoitetun ajan kampanjoille; Toiset on tarkoitettu yrityksen iskulauseiksi, joita käytetään pitkään. Jotkut mainoslauseet ovat mieleenpainuvia vasta sen jälkeen kun virallinen käyttö on ohitse.

## Lähteet
William Sharman

**William Sharman** (s. 12. syyskuuta 1984 Lagos, Nigeria) on Nigeriassa syntynyt brittiläinen pika-aitajuoksija. Hänen ennätyksensä on vuonna 2014 EM-kisojen semifinaaleissa juostu 13.16. Hän sijoittui EM-finaalissa toiseksi tuloksella 13.27 voittaen samalla hopeaa. Nuorempana Sharman kilpaili myös kymmenottelussa. 

Sharmanilla on kaksi Kansainyhteisön kisojen hopeaa 110 metrin aidoista Englannin väreissä, vuosilta 2010 ja 2014. Vuoden 2013 MM-kisoissa Sharman sijoittui viidenneksi, samoin kuin kaksi vuotta aiemmin MM-kisoissa. MM-kisoissa 2009 Sharmanin sijoitus oli neljäs. Hän on 184 senttimetriä pitkä, painaa 78 kiloa ja edustaa Belgrave Harriersia. Sharman muutti Nigeriasta pienenä Britanniaan.

## Lähteet
* 
* http://www.european-athletics.org/athletes/group=S/athlete=141444-sharman-william/index.html
TBWA\Chiat\Day

**TBWA\Chiat\Day** on mainostoimistoketju TBWA Worldwiden Pohjois-Amerikan divisioona. Vuonna 1995 TBWA:n ja Chiat/Dayn fuusion myötä luotu yritys toimii Los Angelesissä, New Yorkissa, Nashvillessä ja Méxicossä. Ennen fuusiota Chiat/Day oli luonut kansainvälisesti merkittäviä mainoskampanjoita, kuten mainoselokuvan *[[1984 (televisiomainos)|1984]]* Applen ensimmäisestä Macintosh-tietokoneesta. Fuusion seurauksena Chiat/Dayn Lontoon toimiston työntekijöitä lähti perustamaan omaa St. Lukes -mainostoimistoa.

## Lähteet
Tehomainos

**Tehomainos Oy** oli Huhtamäki-yhtymään kuulunut mainostoimisto, joka toimi Helsingissä vuodesta 1962 vuoteen 1990, jolloin se myytiin toimivalle johdolle. Vuodesta 1985 Tehomainos oli osa kansainvälistä J. Walter Thompson -mainostoimistoketjua.

Yritys perustettiin toukokuussa 1962 nimellä H-yhtymän markkinointi Oy tarkoituksena pitää se vain Huhtamäki-yhtymän yksiköitä ja tuotteita palvelevana, aluksi pikemminkin markkinointiyhtiönä ja vasta vuodesta 1965 varsinaisena mainostoimistona nimeltä Tehomainos Oy. Täydelliset mainostoimisto-oikeudet eli niin sanotun auktorisoinnin Tehomainos Oy sai joulukuussa 1965, ja toiminta pääsi alkamaan 1.1.1966. Tehomainokseen yhdistettiin vuonna 1970 myös Huhtamäki-yhtymän pakkaussuunnitteluosasto. Suurimmillaan Tehomainoksen työntekijämäärä oli 60 vuonna 1972.

Huhtamäen ulkopuolisia asiakkaita alkuvuosina olivat muiden muassa Kaukomarkkinat Oy, Valio, Lääketeollisuusyhdistys, G. A. Serlachius Oy, Oy Alko Ab:n vientiosasto, Ilmarinen, Väestöliitto ja Suomen Matkatoimisto.

Tehomainos tuli tunnetuksi erityisesti makeisten ja kosmetiikkatuotteiden televisiomainonnan sekä suoramarkkinoinnin osaajana.

Vuonna 1985 Tehomainos liittyi kansainväliseen J. Walter Thompson –mainostoimistoketjuun, jolla tuolloin oli lähes 200 toimistoa noin 40 maassa. Päätös toi Tehomainokselle myös useiden JWT-ketjun kansainvälisten asiakkaiden Suomen-mainonnan tehtäviä. Uudeksi nimeksi tuli Mainostoimisto Tehomainos – J. Walter Thompson Oy.

Vuonna 1990, osana Huhtamäki-yhtymän toimialarationalisointia, Tehomainosta yritettiin aluksi myydä JWT-ketjun emoyhtiölle WPP:lle, mutta tämän kieltäydyttyä toimisto myytiin sen toimivalle johdolle. Nykyisin J. Walter Thompsonia edustaa Suomessa Activeark-JWT Oy. Vuonna 1996 J .Walter Thompson Finland ja toinen helsinkiläistoimisto Interplan fuusioituivat.

Vuonna 2001, kun pitkäaikainen toimitusjohtaja Curt Ringwall jäi eläkkeelle, JWT-ketju osti hänen ja parin muun johtohenkilön osakkeet ja nosti omistusosuutensa Helsingin-toimistosta yli 50 prosenttiin.  Vuonna 2012 JWT Helsinki Oy ja Activeark fuusioituvat Activeark-JWT:ksi. Vuoden 2015 alusta siitä tuli Mirum Agency Oy, osa kansainvälistä Mirum-ketjua.

J. Walter Thompson poistui nimenä käytöstä syksyllä 2023, kun omistaja WPP sulautti sen, samoin kuin Young & Rubicam- ja Wunderman-ketjubrändit, asiakaskokemukseen erikoistuneeseen ketjuun nimeltä VML, josta tuli näin maailman suurin markkinointipalveluyritys noin 30&nbsp;000 työntekijällään.

## Lähteet
Matija Kranjc

**Matija Kranjc** (s. 12. kesäkuuta 1984 Ljubljana, Slovenia) on slovenialainen keihäänheittäjä. Kranjcin ennätys on vuonna 2014 EM-kisojen karsinnassa heitetty 80.46. Tulos on samalla Slovenian ennätys. Kranjc selviytyi karsinnasta finaaliin. Hän voitti pronssia Välimeren kisoissa vuonna 2009 Pescarassa tuloksella 77.82. Kranjc on osallistunut kaksiin kesäolympialaisiin, mutta molemmissa hän on jäänyt karsintaan. Vuoden 2011 MM-kisoissa Daegussa hän jäi myös karsintaan. Kranjc on 181 senttimetriä pitkä, painaa 81 kiloa ja edustaa MASS-seuraa.

## Parhaat tulokset kausittain

* 2014* - **80.46**
* 2013 - 79.15
* 2012 - 77.59
* 2011 - 79.72
* 2010 - 74.65
* 2009 - 77.82
* 2008 - 76.15
* 2007 - 78.08
* 2006 - 72.45
* 2005 - 76.04
* 2003 - 68.50

## Lähteet
* 
* http://www.european-athletics.org/athletes/group=K/athlete=141159-kranjc-matija/index.html
Uinnin pitkän radan Euroopan-mestaruuskilpailut 1985

**Uinnin pitkän radan Euroopan-mestaruuskilpailut** järjestettiin vuonna 1985 17. kertaa. Kilpailut pidettiin Bulgarian Sofiassa 4.–11. elokuuta ja naisten vesipallo Norjan Oslossa 12.–18. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja vesipallo.

## Mitalistit
### Uinti
#### Miehet

#### Naiset

### Uimahypyt

### Taitouinti

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Uinnin, uimahyppyjen ja taitouinnin tulokset  
*Vesipallon tulokset
Kööpenhaminan yliopiston sinfoniaorkesteri

**Kööpenhaminan yliopiston sinfoniaorkesteri**, myös *SymfUni*, on sinfoniaorkesteri Kööpenhaminan yliopistossa. Orkesteri toimii Frederiksbergin kunnassa.

## Yleistä

SymfUni-orkesterin perusti vuonna 2007 joukko Kööpenhaminan yliopiston opiskelijoita. Nykyisin orkesteriin kuuluu noin 60 eri opiskelulinjan opiskelijaa Kööpenhaminan yliopistosta sekä suuri joukko kansainvälisiä opiskelijoita ja opiskelijoita muista yliopistoista Suur-Kööpenhaminan alueelta. Keväällä 2012 orkesteri esitti Alankomaissa Niels Wilhelm Gaden *Elverskud*-oopperan yhdessä hollantilaisen opiskelijakuoron kanssa.

## Ohjelmisto
SymfUni on konsertoinut ympäri Eurooppaa esittäen Beethovenista Bizet'hen. Syksyllä 2013 orkesteri teki yhteistyötä Universitätschor Dresdenin kanssa ja on esittänyt muun muassa Lars-Erik Larssonin *[[Förklädd Gud]]* ja Felix Mendelssohn Bartholdyn *Vom Himmel hoch*. Keväällä 2014 orkesteri esitti elokuvamusiikkia, muun muassa John Williamsin säveltämää musiikkia elokuvista *[[E.T.]]* ja *[[Kadonneen aarteen metsästäjät]]*.

## Kapellimestarit
*2007–2010 Kristoffer Kaas
*2010–2013 Jan Scheerer
*2013– Peter Piotr Gasior

## Lähteet

## Aiheesta muualla
*SymfUnin kotisivu
Viron linnut

**Viron linnut – Havainnot 1990–2010** on Timo Pettayn toimittama lintukirja, jossa esitellään kaikki Virossa vuosina 1990–2010 havaitut lintulajit. Kirja on ilmestynyt 2014, ja sen on julkaissut Viron Lintuseura, joka nimestään huolimatta on suomalainen. 

Teos on lajissaan kolmas. Aiemmat havaintokirjat ovat ilmestyneet vuosina 1998 ja 2004. Kirjoitusten pohjana ovat lähinnä suomalaisten tekemät havainnot. Niitä kerättiin alkujaan sattumanvaraisesti, mutta myöhemmin aineistoa on kertynyt Hatikka-järjestelmän kautta, ja viimeisessä vaiheessa otettiin käyttöön virolainen eElurikkus-tietokanta.

Alkusanojen jälkeen luodaan katsaus Viron lintutieteellisen tutkimuksen historiaan. Yleiskatsausten teon aloittivat 1700-luvulla baltiansaksalaiset kartanonherrat. Aineistoa kertyi museoihin ja Tarton yliopistoon 1822 perustettuun eläintieteelliseen kabinettiin. Tutkimusta tehtiin myös neuvostovallan aikana Viron tiedeakatemian alaisuuteen perustetussa Zoologia ja Botaanika Instituutissa. Viron itsenäistyttyä jälleen tieteellinen tutkimus järjestettiin uudelleen. Nykymuotoinen lintuharrastus sai alkunsa 1990-luvulla, ja alkuun esikuvina olivat ulkomaiset linturetkeilijät.

Oman katsauksensa teoksessa saa suomalaisten retkeily Virossa. Sen jälkeen esitellään Sõrven lintuasemalla tehtyjä havaintoja muuton vaihteluista. Pääosan teoksesta muodostavat Viron linnustosta tehdyt havainnot. Kirjan lopussa on vielä rariteettikatsaus, jossa on kaikki hyväksytyt havainnot 5. joulukuuta 2013 asti.

## Arviot
Jan Södersved kirjoittaa kiittävässä arviossaan BirdLife Suomen Linnut-lehdessä, että ”kirja kuuluu ehdottomasti jokaisen Viron linnustosta kiinnostuneen hyllyyn tai reppuun”. Erityismaininnan Södersved antaa upeille valokuville ja Juho Könösen piirroksille.

Kirjan kuvitusta kiittää myös William Velmala Helsingin Seudun Lintutieteellisen yhdistyksen Tringa-lehdessä. Hän sanoo, että kuvat ”ovat poikkeuksetta hienoja ja riittävän suuria”. Kuvat on kaikki otettu Virossa, ja kuvaajina on sekä suomalaisia että virolaisia harrastajia.

## Lähteet
Glow (kappale)

**Glow** on englantilaisen laulaja-lauluntekijä Ella Hendersonin kappale, joka julkaistaan 14. syyskuuta 2014 artistin esikoisalbumin, Chapter One, toisena singlenä. Itse albumi julkaistaan viikkoa myöhemmin, 22. syyskuuta. Kappaleen kirjoittivat Camille Purcell ja Steve Mac. 

Ennen singlen julkistusta Henderson sanoi sen varmasti yllättävän monet ihmiset, koska sen tyyppistä musiikkia kukaan ei häneltä odota. Kappaleen virallinen musiikkivideo julkaistiin YouTubessa 12. elokuuta 2014. 

## Kappaleet

## Lähteet

## Aiheesta muualla
*Kappaleen virallinen musiikkivideo YouTubessa
Dracula Twins

**Dracula Twins** on Microsoft Windows tasohyppelypeli, jonka on julkaissut ja kehittänyt ruotsalainen kehittäjä-julkaisija Legendo Entertainment. Dracula Twins on peli, jossa on kaksiulotteinen liikkeen kautta elävä ja sarjakuvamainen kolmiulotteinen ympäristö, joka lainaa sen otsikon ja tiettyjä viittauksia klassisesta Bram Stokerin romaanista nimeltään Dracula.

Pelissä tohtori Lifelust ja lauma vampyyrin metsästäjiä on vanginnut Draculan ja heidän synkkä suunnitelmansa on luoda seerumi, joka antaa hänen elää ikuisesti. Draculan vampyyrilapset Drac ja Dracana ovat lähteneet pelastamaan isänsä vampyyrimetsästäjien kynsistä. Kumpikin kaksonen on täynnä erityisiä kykyjä jotka auttavat menestymään seikkailussa. Verirubiinien keräily auttaa kehittämään taikavoimia. Loitsut auttavat voittamaan haasteet matkan varrella.
Ecuadorin sucre

**Ecuadorin sucre** (ECS) oli Ecuadorin rahayksikkö, joka oli käytössä vuosina 1884 - 2000. Se jakaantui 100 centavoon. Sucre korvasi vanhan Ecuadorin peson vuonna 1884. Sucre menetti arvonsa vuonna 1999 ja sen korvasi vuonna 2000 Yhdysvaltain dollari Ecuadorin virallisena valuuttana.

## Lähteet
Constantin Alexandru

**Constantin Alexandru** (15. joulukuuta 1953 Constanța – 10. elokuuta 2014) oli romanialainen kreikkalais-roomalaisen tyylin painija, olympiamitalisti, maailman- ja euroopanmestari.

Kreikkalais-roomalaisessa painissa pääasiassa 48 kilogramman painoluokassa kilpaillut Alexandru saavutti olympiahopeaa Moskovassa 1980. Hän kilpaili myös Montréalin kesäolympialaisissa 1976.

MM-kilpailuista Alexandru voitti kaksi maailmanmestaruutta ja yhden hopean. EM-kilpailuista hän voitti viidesti kultamitalin ja kerran hopean.

Alexandru kuoli 10. elokuuta 2014, 60-vuotiaana.

## Lähteet
* Alexandru Constantin Bio, Stats and Results  Olympics at Sports-Reference.com 
* Alexandru, Constantin (ROU) iat.uni-leipzig.de 

### Viitteet
Lapsenpäivä-palkinto

**Lapsenpäivä-palkinto** on Suomen opetus- ja kulttuuriministeriön vuosittain yhteisölle myöntämä tunnustus lasten taideharrastuksen ja -kasvatuksen eteen tehdystä merkittävästä työstä. Palkinnot jaettiin ensi kerran vuonna 1999, jolloin niiden arvo oli 50&nbsp;000 markkaa. Vuonna 2022 palkitut saivat 9&nbsp;000 euroa. Palkinnon rinnakkaispalkinto on yksittäisille henkilöille jaettava lastenkulttuurin valtionpalkinto.

## Palkinnonsaajat
;1999
* Paavo Sarkkama -säätiö oululaislasten musiikkiharrastuksen edistämisestä
* Hämeenlinnan lasten ja nuorten kuvataidekoulu

;2000
* porilainen Kulttuuritalo Annankatu 6:n tuki ry 
* lastenkalusteita yhteistyönä valmistavat Halonen & Suvalo Oy ja Kuopion Woodi Oy

;2001
* Sorin Sirkus
* Napero-Finlandia

;2002
* Hämeenlinnan Miniteatteri
* Ikaalisten nuoriso-orkesteri

;2003
* Uudenmaan CP-yhdistyksen Luova-tanssikerho
* Rakennuskulttuuritalo Toivo, Pori

;2004
* Inarin saamenkielen yhdistys - Anârâskielâ Servi kielikylpypäiväkotitoiminnasta
* Keski-Suomen elokuvakeskus

;2005
* toivakkalainen taidekasvatukseen erikoistunut nuorisokoti Villa Artes
* oululainen Tutti Juttu -musiikkitapahtuma, joka tarjoaa musiikkikoululaisille mahdollisuuden harjoitella ja konsertoida Oulun kaupunginorkesterin kanssa

;2006
* Kuusankosken teatterin kannatusyhdistys lastenteatteritoiminnasta
* Vekara-Varkaus -lastentapahtuma, Varkaus

;2007
* joensuulainen Nuorisoseura Motora kansantanssin parissa tehdystä työstä 
* Aurinkoinen tulevaisuus ry Lasten Aurinkojuhla – Barnens Solfest -tapahtumasta Kemiössä

;2008
* Jyväskylän Käsityökoulu
* Stundarsin museo ja kulttuurikeskus, Mustasaari

;2009
* Loimaan teatteri lastenteatteritoiminnasta
* Oulun kaupungin lasten ja nuorten kaupunkikokous

;2010
* Oulun kaupungin Mäntylä-Snellman-päiväkoti saamenkielisestä toiminnasta
* joensuulainen Teatteri Satama nuorisoteatteritoiminnasta

;2011
* Satakunnan Elävän Kuvan Keskus Sekk ry, Pori, Tunnemyrsky-hankkeesta nuorille pääosin lastensuojelulaitoksissa, vastuutaiteilijana Jari Forsman
* Art Hysteria -taiteilijayhdistys, Saarijärvi, ammattitaiteilijoiden yhdistys, joka tekee taidetta yhdessä nuorten kanssa

;2012
* Mikkelin Poikateatteri
* Pro Puu ry, Lahti, mm. lasten muotoilukasvatusprojektista

;2013
* päijäthämäläinen Efekti-lastenkulttuuriverkosto
* lappeenrantalainen Taidekoulu Estradi

;2014
* Rauman taidemuseo
* Tanssiteatteri Raatikko

;2015
* Teatteri Taimine
* Kulttuuriosuuskunta Uulu

;2016
* Lastenkulttuurikeskus Louhimo ja Pohjanmaan lastenkulttuuriverkosto Bark
* Riihimäen Nuorisoteatteri

;2017
* Tapiolan kuoro
* Sanaratas ry

;2018
* Åbolands Teaterskola
* Pormestarin itsenäisyysjuhla neljäsluokkalaisille

;2019
* Valveen elokuvakoulu
* Cantilena ry:n lapsi- ja nuorisokuorot

;2020
* Sirkus Taika-Aika

;2021
* Sagalundin museo
* Suomen Parkour ry

;2022
* Kuopion Rouvasväenyhdistys ry
* Lastenkulttuurikeskus Kruunupää

## Lähteet
Parasta just nyt

”**Parasta just nyt**” on suomalaisartisti Robinin kappale, joka julkaistiin hänen neljännen studioalbuminsa toisena singlenä 15. elokuuta 2014. Kappaleella esiintyy Robinin lisäksi myös rap-artisti Nikke Ankara. Kappaletta ovat olleet säveltämässä ja sanoittamassa Robinin ja Nikke Ankarin lisäksi Jimi Constantine sekä Mikko Tamminen.

Radiossa kappale sai ensisoittonsa Loop-kanavalla singlen julkaisupäivänä. Kappaleeseen tehty musiikkivideo sai ensi-iltansa Helsingissä järjestetyssä Tubecon -tapahtumassa 16. elokuuta 2014. Videon on ohjannut Hannu Aukia.

## Kappaleet
;Digitaalinen lataus / Promosingle
#

;Robin-lehden CD-single
#
#

## Listasijoitukset

## Lähteet

## Aiheesta muualla
* Kappaleen virallinen musiikkivideo YouTubessa
Elina Tervo

**Elina Tervo** on suomalainen tositelevisiopersoona, entinen missi ja fitness-urheilija.

Tervo on kotoisin Helsingin Konalasta. Lapsena hän muutti perheensä kanssa Sveitsiin. Suomeen palattuaan he asuivat Rovaniemellä ja Keski-Suomessa. Tervo muutti opiskelemaan Helsinkiin.

Tervo on opiskellut hierojaksi, media-assistentiksi ja joogaohjaajaksi.

## Uran alku ja julkisuuteen nouseminen
Elina Tervo aloitti fitness-uransa Fitness Universe Miamissa kesäkuussa 2010. Samana syksynä hän osallistui Fitnessmallikilpailuun ja sijoittui siinä toiseksi Janni Hussin jälkeen. Tervo voitti Miss Helsinki -kilpailun vuonna 2011. Tämän jälkeen hän keskittyi fitnesskilpailuihin ja tuli lajin ammattilaiseksi 2014. Viimeiset fitnesskisat hän kilpaili vuonna 2015, minkä jälkeen hän on keskittynyt tv-ohjelmien tekemiseen sekä sosiaalisen median markkinointiin.

## Fitness-saavutukset

Paras saavutus Tervolla on Euroopan mestaruus Bikini Fitneksessä Pariisissa vuonna 2012. Hopeaa Tervo voitti samassa luokassa Las Vegasissa MM-kilpailuissa vuonna 2014.

### 2014 Ms Bikini Fitness Contest
* Fitness Helsinki Championships 2014 / 3. sija

### 2013 Ms Bikini Fitness Contests
* Fitness America Weekend, Las Vegas 2013 / Miss Bikini 2. sija jaFitness Model 6. sija
* Fitness Europa, Paris 2013. Ms Bikini 4. sija ja Fitness Model 4. sija
* Fitness Europa, Rome / 2. sija

### 2012 Ms Bikini Fitness Contests
* Fitness America Weekend, Las Vegas / 4. sija
* Fitness Universe New York, NY / 2. sija
* Fitness Universe Championships, Paris / 1. sija, voittaja
* Fitness Universe Weekend, Miami / 13. sija

### 2011 Ms Bikini Fitness Contests & other
* Fitness America Weekend, Las Vegas / 18. sija
* Fitness Universe Weekend, Miami / 13. sija

### 2010 Ms Bikini Fitness & Fitness Model Contests
* Fitness Universe Weekend, Miami / 18. sija

## Mallin ura
Elina Tervo on tehnyt mallin töitä 13-vuotiaasta saakka. Hänet valittiin vuonna 2011 Calvin Kleinin nimikkofarkkumalliksi ja on muun muassa kuvattu *[[Elle]]*-lehteen. Samana vuonna Tervo valittiin myös Miss Helsingiksi. Nykyään hän työskentelee pääasiassa sporttimallina.

### 2011
* Calvin Klein Body Model / 1. sija
* Miss Helsinki / 1. sija

### 2010
* Fitness Model Finland / 2. sija

## TV-esiintymiset
Tervo kilpaili *[[Suomen Pelkokerroin|Suomen Pelkokertoimessa]]* ensimmäisellä tuotantokaudella ja pääsi finaaliin saakka. Hän osallistui myös *[[Martina ja hengenpelastajat]]* -ohjelmaan vuonna 2014. Tervo järjesti häät yhdessä Minna Saran kanssa ohjelmassa *[[Kaksi julkkista ja yhdet häät]]*. Tervo nähtiin panelistina *[[Tuulitunneli (televisiosarja)|Tuulitunneli]]*-keskusteluohjelmassa keväällä 2015. Hän on myös osallistunut useisiin tv-ohjelmiin vierailijana kuten *[[Posse (televisiosarja)|Posse]]* ja *Hanssin grillissä*.

## Lähteet
*http://www.elinatervo.com/ 

### Viitteet

## Aiheesta muualla
* Facebook-profiili
Saraiki

**Saraiki** on indoarjalainen kieli, jota puhutaan Pakistanissa Punjabin osavaltion eteläosassa ja Sindhin pohjoisosassa. Sitä puhuu äidinkielenään noin 14 miljoonaa ihmistä. Kieli on läheistä sukua pandžabille ja sitä pidettiin pitkään pandžabin murteena.

Saraikia kirjoitetaan pääasiassa arabialaisilla kirjaimilla, mutta Intian hindujen keskuudessa sen kirjoittamiseen käytetään myös devanagaria ja gurmukhia.

## Lähteet
Hihka

**Hihka** on Kati Launiaisen luoma piirroshahmo, joka esiintyy Launiaisen mietelauseita sisältävissä kuvissa. Kuvista on julkaistu kirja sekä muun muassa kortteja ja julisteita.

## Kirja
* 

## Aiheesta muualla
* Kirja Sammakon sivuilla .
* Hihka.com.
* Katri Saukkonen: Kanin kaltainen . Keskisuomalainen 10.3.2008.
* Hihka hurmaa mietelauseiden ystävät . MTV3 2.7.2009.
* Reijo Valta: Karikatyyreja ja kuvitettuja aforismeja. Pois työpöydältä 31.7.2009.
Pukinparrat

**Pukinparrat** (*Tragopogon*) on asterikasvien heimoon kuuluva kasvisuku. Sukuun kuuluu maailmanlaajuisesti noin 125 lajia. Alkuperäisinä niitä esiintyy pääosin Euraasiassa.

Pukinparrat ovat yksi- tai kaksivuotisia ja yleensä kaljuja ruohovartisia kasveja. Pukinparroissa on valkoista maitiaisnestettä. Varsissa on tavallisesti vain muutamia lehtiä, ja lehdet ovat kapeansuikeita, pitkäkärkisiä ja sepiviä. Kukintoina olevat mykeröt ovat pitkäperäisiä ja sijaitsevat yksittäin. Mykeröiden kukat ovat keltaisia, ruskeanpunaisia tai violetteja. Hedelmä on pitkulainen ja lenninhaivenellinen.

## Lajeja ja alalajeja
* kirgisianpukinparta (*Tragopogon capitatus*)
* viinipukinparta (*Tragopogon crocifolius*)
* etelänpukinparta (*Tragopogon dubius*)
* tähtipukinparta (*Tragopogon hybridus*)
* kaurajuuri (*Tragopogon porrifolius*)
* piennarpukinparta eli pukinparta (*Tragopogon pratensis*)
** romanianpukinparta (*Tragopogon pratensis* subsp. *hayekii*)
** slovakianpukinparta (*Tragopogon pratensis* subsp. *leiocarpus*)
** pikkupukinparta (*Tragopogon pratensis* subsp. *minor*)
** idänpukinparta (*Tragopogon pratensis* subsp. *orientalis*)
** isopukinparta (*Tragopogon pratensis* subsp. *pratensis*)

## Lähteet

## Aiheesta muualla
* Suomen Lajitietokeskus: Pukinparrat – ''Tragopogon''
* Kassu – Kasvien suomenkieliset nimet: Pukinparrat (''Tragopogon'')
* Funet: Pukinparrat (''Tragopogon'')
* United States Department of Agriculture (USDA): ''Tragopogon'' 
* Flora of China: ''Tragopogon''
Teppo Marttinen

**Teppo Marttinen** (s. 6. toukokuuta 1997 Jyväskylä) on suomalainen jalkapallomaalivahti, joka edustaa Ykkösessä pelaavaa Kokkolan Pallo-Veikkoja lainalla SJK:sta.

Marttinen on JJK:n oma kasvatti. Hän teki debyyttinsä edustusjoukkueessa kaudella 2013 FC Interiä vastaan pelatussa ottelussa ja oli 16 vuoden ja viiden kuukauden ikäisenä kaikkien aikojen nuorimpana Veikkausliigassa pelannut maalivahti. Samalla hän oli nuorimpana JJK:ta liigassa edustanut pelaaja. JJK teki Marttisen kanssa kaksivuotisen pelaajasopimuksen tammikuussa 2014 ja hän on jatkanut väkeviä otteita Ykkösen peleissä.

Marttinen on pelannut myös nuorisomaajoukkueissa jo toistakymmentä maaottelua ja oli vuonna 2013 mukana Pohjoismaiden mestaruuden voittaneessa U17-maajoukkueessa

## Lähteet

## Aiheesta muualla
* JJK:n pelaajakortti
Miguel Ángel López

**Miguel Ángel López Nicolás** (s. 3. heinäkuuta 1988 Murcia) on espanjalainen kilpakävelijä ja maailmanmestari.

López voitti alle 23-vuotiaiden Euroopan-mestaruuden 20 kilometrin kävelyssä 2009 ajalla 1.22.23. Lontoon olympialaisissa 2012 hän sijoittui viidenneksi 20 kilometrin kävelyssä ajalla 1.19.49. Moskovan MM-kilpailuissa 2013 hän sijoittui samalla matkalla alun perin kolmanneksi, mutta nousi myöhemmin Aleksandr Ivanovin dopinghylkäyksen jälkeen hopeamitalistiksi. Zürichin EM-kilpailuissa 2014 hän voitti kultaa ajalla 1.19.44. Pekingin MM-kisoissa 2015 Lopéz voitti kultaa uudella ennätysajallaan 1.19.14. Hän oli 20 kilometrin kävelyssä yhdestoista Rio de Janeiron olympialaisissa 2016, kymmenes Lontoon MM-kilpailuissa 2017 ja kuudes Berliinin EM-kilpailuissa 2018. Hän oli 35 kilometrin kävelyssä kymmenes Eugenen MM-kilpailuissa 2022. Münchenin EM-kilpailuissa 2022 hän voitti 35 kilometrin kultaa ajalla 2.26.49. Hän sijoittui 35 kilometrin kävelyssä 12:nneksi MM-kilpailuissa Budapestissa 2023 ja Tokiossa 2025.

## Henkilökohtaiset ennätykset
Lähde: IAAF
* 5&nbsp;000 metrin ratakävely: 18.46,95 (2016)
* 10&nbsp;000 metrin ratakävely: 38.06,28 (2016)
* 10 kilometrin kävely: 39.29 (2015)
* 20&nbsp;000 metrin ratakävely: 1.24.52,6 (2008)
* 20 kilometrin kävely: 1.18.33 (2024)
* 35 kilometrin kävely: 2.23.48 **NR** (2025)
* 50 kilometrin kävely: 3.53.52 (2016)

## Lähteet
Sunil Shetty

**Sunil Shetty** (myös **Suniel Shetty**; s. 11. elokuuta 1961 Mulki, Karnataka, Intia) on intialainen elokuvanäyttelijä ja -tuottaja, joka työskentelee pääasiassa hindinkielisessä elokuvateollisuudessa. Hän voitti parhaan negatiivisen roolin Filmfare Awards -palkinnon draamaelokuvasta *[[Dhadkan]]* (2000).

## Yksityiselämä
Shetty on naimisissa Mana Shettyn kanssa ja heillä on kaksi lasta, näyttelijä Athiya Shetty (s. 5. marraskuuta 1992) ja Ahan Shetty (s. 15. tammikuuta 1996).

## Valikoitu filmografia

## Lähteet

## Aiheesta muualla

* 
*
Bhakkarin piirikunta

**Bhakkarin piirikunta** (, , ) on yksi Pakistanin Punjabin provinssin 36 piirikunnasta. Se sijaitsee Indus- ja Chenab-jokien välissä ja rajautuu lännestä Khyber Pakhtunkhwan provinssiin, pohjoisesta Mianwalin piirikuntaan, idästä Khushabin piirikuntaan ja etelästä Layyahin ja Jhangin piirikuntiin. Piirikunta perustettiin vuonna 1982 erottamalla sen alue Mianwalin piirikunnasta.

Pääkaupunki Bhakkarin lisäksi piirikunnan suurimmat kaupungit ovat Darya Khan, Mankera ja Kaloorkot. Näiden kaupunkien mukaan on myös nimetty piirikunnan neljä tehsiliä.

## Lähteet
Midnattsolscupen

**Midnattsolscupen** () oli vuosina 1982–2011 Ruotsin Tornionlaaksossa järjestetty jalkapalloturnaus, jonka pelipaikkoina olivat Ylitornio ja Pajala. Nimensä mukaisesti ottelut pelattiin lähinnä iltaisin ja öisin keskiyön auringon valossa. 

Turnaus oli tarkoitettu Norjan, Ruotsin ja Suomen pohjoisosien alasarjajoukkueille, mutta joinakin vuosina olivat mukana myös moskovalaiset Spartak Auto sekä FK Stolitsa, joista jälkimmäinen pelasi Venäjän neljännellä sarjatasolla. Midnattsolscupeniin osallistui parhaimmillaan yli 30 joukkuetta, mutta turnaus lopetettiin vuoden 2011 jälkeen osanottajien vähyyden vuoksi. Ainoa Midnattsolscupenin voittanut suomalaisjoukkue oli rovaniemeläinen FC Santa Claus vuonna 1994.

## Voittajat

* 1982 –  IFK Tärendö
* 1983 –  Gällivare SK
* 1984 –  Gällivare SK
* 1985 –  Kiruna FF
* 1986 –  Grovfjord IL
* 1987 –  Notvikens IK
* 1988 –  Rutviks SK
* 1989 –  Rutviks SK
* 1990 –  Rutviks SK
* 1991 –  Assi IF
* 1992 –  Haparanda FF
* 1993 –  Haparanda FF
* 1994 –  FC Santa Claus
* 1995 –  Assi IF
* 1996 –  Kiruna FF

* 1997 –  Kiruna FF
* 1998 –  IFK Kalix
* 1999 –  Assi IF
* 2000 –  Spartak Auto
* 2001 –  Malmbergets AIF
* 2002 –  Kiruna FF
* 2003 –  Polcirkeln/Svanstein FF
* 2004 –  Spartak Auto
* 2005 –  Kiruna FF
* 2006 –  Spartak Auto
* 2007 –  Spartak Auto
* 2008 –  Kiruna FF
* 2009 –  Luleå SK
* 2010 –  FK Stolitsa
* 2011 –  FK Stolitsa

## Lähteet

## Aiheesta muualla
*Midnattsolscupenin tuloksia vuosilta 2003–2008
Alankomaiden Antillien guldeni

**Alankomaiden Antillien guldeni** oli Curaçaon ja Sint Maartenin rahayksikkö vuoteen 2025 saakka. Se jakaantui 100 senttiin. Guldeni oli myös Bonairen, Saban ja Sint Eustatiuksen rahayksikkönä vuoteen 2010 saakka. Alankomaiden Antillien guldeni oli tarkoitus korvata uudella Karibian Guldenilla jo vuoden 2014 jälkeen, mutta hanke ei edennyt.. Alankomaiden Antillien Guldeni korvattiin Karibian Guldenilla lopulta 31. maaliskuuta 2025 alkaen.

## Lähteet
Jake ja Mikä-Mikä-Maan merirosvot

**Jake ja Mikä-Mikä-Maan merirosvot** (*Jake and the Never Land Pirates*) on Disneyn tuottama lasten animaatiosarja, joka kertoo Jake-pojasta ja hänen ystävistään Liisistä ja Lassista. He seikkailevat Mikä-Mikä-Maassa opettavaisella tavalla. Usein he myös kamppailevat Kapteeni Koukkua ja tämän miehistöä vastaan. Sarjaa ovat Suomessa esittäneet Disney Junior ja Nelonen.

Jake ja mikä-mikä-maan merirosvot sarjaa on tehty vuosina 2011-2015. 

## Pääroolit

### Suomenkielinen
* Akira Takaki/Joonas Janhunen - Jake 
* Aapo Pennanen - Lassi 
* Ninni Norra - Liisi 
* Reino Nordin - Kalle 
* Ville Pusa - Luikku 
* Pete Parkkonen - Haikku 
* Tom Pöysti - Simo 
* Antti Pääkkönen - Kapteeni Koukku 
* Henri Piispanen - Peter Pan 
* Jesse Janhunen - Jukka 
* Seera Alexander - Leena 
* Valtteri Saarinen - Mikko 
* Waltteri Helisalo - Lassi 
* Ilari Hämäläinen - Maukka 

Lisä-äänet: Katja Aakkula, Ninni Norra, Ilari Hämäläinen, Pete Parkkonen, Tero Koponen, Aapo Pennanen, Reino Nordin, Akira Takaki, Henri Piispanen, Aku Laitinen, Antti L. J. Pääkkönen, Hanna Kaila, Petrus Kähkönen, Tiia Louste, Ella Pyhältö, Ella Leppälä, Valtteri Saarinen, Joonas Janhunen, Kimmo Härmä, Katja Sirkiä & Riitta Havukainen

## Aiheesta muualla
*
16 tähteä – 16 iskelmää

**16 tähteä – 16 iskelmää** on kokoelma-albumi konsertista, joka on pidetty 13. maaliskuuta 1975 Kulttuuritalolla Helsingissä. Sovittaja ja orkesterin johtaja on Eino Virtanen ja tuottaja Paavo Einiö.

Äänityksen on tehnyt Finnlevyn Kari Tamminen. Kansitaiteesta vastaa Kauko Koponen.

Levy-yhtiö on Oy Finndisc Ab, levymerkki RONDO ja LP-levyn kaupallinen tunnus ROLP 8 sekä kasetin ROKA 8.

## Kappaleet

; Sivu 1

1. Annikki Tähti:
: Niin paljon kuuluu rakkauteen – Love Is a Many-Splendored Thing – 2:58
: (Sammy Fain / Saukki)
: © Scandia

2. Kai Lind: 
: Sydänsuruja – Heartaches – 2:12 
: (Al Hoffman / Saukki) 
: © Scandia

3. Tuula-Anneli Rantanen: 
: Miksi kuljen – 3:03 
: (Elemer Szentirmay) 
: © Fazer

4. Eugen Malmstén: 
: Kohtalokas samba – 3:47 
: (Georg Malmstén) 
: © Scandia

5. Reijo Taipale: 
: Satumaa – 2:50 
: (Unto Mononen) 
: Scandian suostumuksella, © Scandia

6. Eila Pellinen: 
: Luokseni jääthän – Love Me Forever  – 2:34 
: (Gary Lynes / Orvokki Itä) 
: © Fazer

7. Veikko Tuomi: 
: Lehdetön puu – 2:37 
: (Timo Vuori / Annuli) 
: PSO:n suostumuksella

8. Kai Hyttinen: 
: Buona sera, signorina – 2:50 
: (C. Sigman – P. De Rose / Saukki) 
: Finnlevyn suostumuksella, © Scandia

; Sivu 2

1. Erkki Junkkarinen: 
: Kaksi ruusua – Sherry Pink and Apple Blossom White – 3:05 
: (Jacques Larue – Louiguy / Aarne Lohimies)
: PSO:n suostumuksella, © Fazer

2. Pirkko Mannola: 
: Pyssyllä ei miestä saa – You Can’t Get a Man with a Gun – 2:30 
: (Irving Berlin / Reino Helismaa) 
: © Chappell

3. Juha Eirto: 
: Tiikerihai – Tiger Shark – 3:24 
: (Peter Hodgkinson / Aarne Lohimies) 
: © Fazer

4. Ragni Malmstén: 
: Tango amerikkalaisittain – 2:36 
: (Toivo Kärki / Reino Helismaa) 
: © Fazer

5. Matti Heinivaho: 
: Tunturin juurella – 3:14 
: (Trad. / Merja) 
: © Fazer

6. Vieno Kekkonen: 
: Ei koskaan sunnuntaina – Never on Sunday – 2:52 
: (M. Hadjidakis / Saukki) 
: © Scandia

7. Eino Grön: 
: Sinitaivas – Blauer Himmel – 2:35 
: (Joe Rixner / Pekka Saarto) 
: EMI:n suostumuksella, © Scandia

8. Pirkko Jaakkola: 
: Pariisin taivaan alla – Sous le ciel de Paris – 2:30 
: (Hubert Giraud / Pirkko Jaakkola) 
: © Fazer

## Lähteet

* LP-levy *16 tähteä – 16 iskelmää* (Oy Finndisc Ab RONDO ROLP 8) 1975
Meridiungulata

**Meridiungulata** on epävirallinen, hävinnyt ylälahko, joka kuuluu istukkanisäkkäiden osaluokkaan. Siihen luetaan useita Etelä-Amerikassa Tertiäärikaudella eläneitä lahkoja, kuten Pyrotheria, Notoungulata, Litopterna ja Astrapotheria.

## Lähteet
Paree Group

**Paree Group** (ent. **Serres Group**) on suomalainen, Kauhajoella pääkonttoriaan pitävä monialainen yritysryhmä, joka valmistaa sairaaloiden leikkaussaleissa tarvittavia kertakäyttöisiä imupusseja tytäryrityksessä Serres Oy, viemäriputkistojen muovituotteita yrityksessä Vieser Oy ja terveydenhoidon ohjelmistoja yrityksessä Innokas Medical Oy.

## Historiaa

Perheyrityksen perustivat veljekset Olavi ja Erkki Jyllilä, Erkin vaimo Annel sekä Kalevi Säntti vuonna 1973, aluksi nimellä Insinööritoimisto Muovi Serres, Jyllilä, Säntti Ky. Muoviala ei ollut kellekään tuttu, ja ajoitus juuri kansainvälisen öljykriisin alla oli muovituotetehtaalle huono, sillä raaka-aineiden hinnat kohosivat nopeasti. Yritys aloitti sekalaisilla muovituotteilla. Serreksen ensimmäisiä tuotteita olivat korotusrenkaat, naulakiinnikkeet, säästöpossut ja muu alihankinta. 1970-luvun lopulla yritys alkoi kehittää omia tuotteita, joita olivat muun muassa lattiakaivot ja LVI-putkistojen yhteet eli liitoskappaleet.

1980-luvulla Serres aloitti sairaalatuotevalmistuksen. Päätuotteeksi muodostuivat imupussit, joihin leikkauksissa kerätään potilaan eritteitä. Vuonna 2013 niitä toimitettiin ympäri maailmaa noin 20 miljoonaa kappaletta.

Serres on kasvattanut työntekijämääräänsä 2010-luvulla noin 10–15 prosentin vuosivauhdilla. Vuonna 2014 yritys sai käyttöönsä 15&nbsp;000 neliömetriä lisätilaa Strömbergin entisestä tehtaasta Kauhajoen Aronkylässä. Strömberg oli Erkki Jyllilän aiempi työpaikka, josta hän lähti 1970-luvun alussa perustamaan omaa yritystä. Kauhajoen lisäksi yrityksellä on tehdas Saarijärvellä.

Vuonna 2003 Erkki Jyllilä vetäytyi yrityksen toiminnasta, mutta sen hallituksessa jatkavat hänen lapsensa Kimmo Jyllilä ja Annika Jyllilä-Vertigans.  Vuonna 2005 OP-ryhmä ja Kauppalehti valitsivat Serres Oy:n vuoden yritykseksi. Vuonna 2000 Serrekselle myönnettiin Suomen Yrittäjien valtakunnallinen yrittäjäpalkinto. Vuonna 1996 perustaja Erkki Jyllilä sai Deloitte & Touche -tilintarkastusyrityksen European Small Business Person of The Year –palkinnon. Vuonna 2015 Serres sai Tasavallan presidentin kansainvälistymispalkinnon.

## Lähteet

## Aiheesta muualla
* Wacklin, Matti: Tahto. Serreksen matka kyläpajasta maailmalle.  Serres Group 2013. .